cyanic-selkie/wikianc huggingface dataset:
Kurmitsajuoksija
Koko ja ulkonäkö
Koiraan selkäpuolen, niskan ja pään yläosan höyhenet ovat pääosin punertavanruskeat, mutta höyhenten reunojen musta ja kermanvalkea väri tekevät höyhenpuvusta hieman kirjavan. Kermanvalkeassa naamassa on kullankeltainen vivahdus. Kaulan sivuilla, silmien takana on myös juova. Kurkku on valkoinen, lukuun ottamatta höyhenten kärkien vaaleaa kullankeltaista sävyä. Kullankeltaista rintaa täplittävät ruskeat ja valkokärkiset höyhenet. Kuvun alaosat ovat reunoilta valkoiset ja muualta kermanvaaleat, kuvun yläosissa on mustaa ja kiertävää täplitystä. Takapuolen ja pyrstön tyviosan höyhenet ovat vaaleanruskeat, kärjistä kellertävämmät. Pyrstön kärjen höyhenet ovat tummanruskeat, valkoiset reunat pois lukien. Pyrstön alapinta on kokonaan valkoinen. Siivissä on selvät mustavalkeat kuviot. Naaraat ovat pääosin koiraiden värisiä, mutta niiden rinta on punertavanruskeampi. Lisäksi niiden tummanruskeissa uloimmissa siipisulissa on enemmän valkoista. Nokan väri vaihtelee lajilla keltaisesta vaaleanvihreään. Jalat ja varpaat ovat valkeat tai kermankeltaiset.
Levinneisyys ja elinympäristö
Kurmitsajuoksijan levinneisyys kattaa kapean kaistaleen Saharan eteläpuolella. Alue ulottuu vyönä läpi Senegalin, Mauritanian, Malin, Burkina Fason, Ghanan, Benininin, Nigerin, Nigerian, Kamerunin, Tšadin, Ugandan, Etiopian, Sudanin ja Pohjois-Kenian.
Elintavat
Kurmitsajuoksijat liikkuvat yksin tai pareittain ja ovat pääosin yöaktiivisia. Ne kätkeytyvät hyvin ruohikkoon. Säikytettynä ne nousevat lentoon jäykin, hieman perhosmaisin siiveniskuin. Tuntiessaan itsenä uhatuksi kurmitsajuoksija kyyristyy. Lajin ääntely koostuu matalista vihellyshuudoista. Länsi-Afrikassa kurmitsajuoksijat ovat osin muuttolintuja, Itä-Afrikassa ne ovat paikkalintuja.
Kurmitsajuoksijan ravinto koostuu siemenistä, termiiteistä ja muista hyönteisistä. Ne saavat tarvitsemansa veden ravinnosta, joten ne selviävät sellaisillakin alueilla, joilla vettä on vähän tai ei ollenkaan.
Lisääntyminen
Kurmitsajuoksijoiden pesimäkausi vaihtelee elinalueen mukaan. Etiopiassa laji lisääntyy maaliskuussa, Keniassa joulu-tammikuussa ja Senegalissa syys-joulukuussa sekä tammi- ja maaliskuussa. Pesä on tukevassa hiekassa oleva syvennys, jossa ei ole kasvillisuutta. Toisinaan pesää reunustavat pienet kivet. Pesyeeseen kuuluu tavallisesti kaksi kermanvalkeaa munaa, joissa on mustia ja ruskeita läiskiä. Munat painavat vain 2–3 grammaa. Vain koiras hautoo munia. Lajin poikastenhoitoa ei tunneta, mutta ainakin muilla heimon lajeilla hoitovastuu on koiraalla.
Anna Pakalén
Nuoruus ja työuran alku
Anna Pakalén syntyi Hangossa vuonna 1891. Hänen isänsä Karl Henrik oli kirvesmies, ja hänen äitinsä Maria Charlotta hoiti perheen seitsemää lasta. Anna oli lapsista toiseksi nuorin. Hän kävi yhteiskoulua jo 1910-luvulla, vaikka työväestön lapset pääsivät yleisesti oppikouluun vasta 1920-luvulla.
Pakalén suoritti sairaanhoitajatteren opinnot 1915–1918 Helsingin Marian sairaalassa. Valmistuttuaan hän aloitti osastonhoitajana Nikkilän mielisairaalassa. Myöhemmin hänestä tuli ylihoitaja. Pakalén vieraili Gütersloh’n mielisairaalassa ja innostui siellä harjoitetusta työmuodosta, jonka hän toi myös Kellokosken sairaalaan, johon hän siirtyi vuonna 1931.
Ylisairaanhoitajana Kellokosken sairaalassa
140px|thumb|Oskars Mikansin suunnittelema Anna Pakalénin patsas (1998) Annanpuiston ruusutarhassa Tuusulan Kellokoskella (Toimelantie 1).140px|thumb|Anna Pakalénin patsaan (1998) nimikyltti. Pakalén alkoi ylihoitajana uudistaa Kellokosken vanhaa hoitolaitosta yhdessä samaan aikaan sinne tulleen ylilääkäri Aarne Soinisen kanssa. He etsivät uusia toimintamalleja muista Pohjoismaista ja Keski-Euroopasta. Pakalén ja Soininen tekivät sairaalassa joustavaa ja keskenäistä arvostusta huokunutta yhteistyötä.
Uudistusurakka oli suuri, sillä tällaisten köyhien ”houruinhoitoloiden” kehittäminen ei kiinnostanut juuri ketään. Potilailla oli resuisia ja likaisia vaatteita, laitoksessa ei ollut pesutiloja eikä kaikille sänkyjä eikä ruokailupaikkaa. Pakalén aloitti uudistustyön perusasioista. Hän hankki muun muassa kunnolliset ruokailuvälineet, ja hän sai määrärahan avulla sairaalaan 1 003 posliinilautasta, 264 paria veitsiä ja haarukoita, 635 ruokalusikkaa sekä posliinisia kahvikuppeja ja -lautasia. Kellokoski oli myös ensimmäinen suomalainen sairaala, jonka pakkopaidat poltettiin. Pakalén poistatti lisäksi sairaalaa kiertäneen aidan ja julisti koko Kellokosken kylän potilaiden ulkoilualueeksi.
Pakalén uskoi, että viihtyisä ympäristö edistäisi hoitoprosessia herättämällä kunnioitusta ja luottamusta potilaiden ja henkilökunnan välillä. Hänen aikanaan sairaalan ruokasaleihin hankittiin talonpoikaiset huonekalut, päivähuoneisiin radiokaiuttimet ja jokaiselle potilaalle oma yökaappi ja suljettava lipasto. Osastoille hankittiin tekstiilejä, verhoja, seinäryijyjä ja taideteoksia. Pakalénin aikana sairaalaan hankittiin kaikkiaan 120 taideteosta, joista kahdeksan oli hänen ystävänsä Laura Järnefeltin tekemiä. Osa taiteesta oli taiteilijapotilaiden tekemiä. Lisäksi sairaalassa kudottiin ryijyjä, joiden kansallisromanttisia malleja Pakalén haki potilaiden kanssa käsityökouluista, lähiseudulta ja Kansallismuseosta.
Perhehoito käynnistettiin Suomen piirimielisairaaloista ensimmäisenä Kellokoskella vuonna 1932. Sen avulla potilas pystyi opettelemaan vapaampiin oloihin ja selviytymään kotonaankin. Hoitomuodon tärkeydestä kertoo se, että Pakalén ja Soininen tekivät itse ensimmäiset perhehoitomatkat. Lääkintöhallitus nimitti vuonna 1936 Kellokosken opetussairaalaksi, ja siellä alettiin sen jälkeen järjestää oppilaskursseja. Hoitajaoppilaiden opettajana toimi osastonhoitaja Lyyli Kinnunen, joka kirjoitti Pakalénin ohjauksessa ensimmäisen mielisairaanhoidon suomenkielisen oppikirjan. Se julkaistiin vuonna 1938 osana professori Martti Kailan oppikirjaa Mielitaudit.
Kellokoskeen tuotiin sota-aikana 400 niin kutsuttua siirtopotilasta Karjalasta ja Tammisaaresta. Pakalén päätti rakentaa karjalaispotilaille paviljongin vanhaan meijeriin, jonka ympärille tuli Annanpuistoksi nimetty puisto. Paviljongin lähelle rakennettiin lisäksi kappeli. Kellokosken potilasmäärä kasvoi siirtopotilaiden takia yli tuhanteen.
Kellokosken uudet hoitomuodot vaativat myös hoitajilta uusia tietoja ja kokemuksia. Pakalén lähettikin monia hoitajia eri puolille Eurooppaan hakemaan tietotaitoa. Huoltotoimintaan valittu Liisa Hakola esimerkiksi opiskeli vuoden Lontoon Bedford Collegessa. Pakalén, Hakola ja Soininen ajoivat tämän jälkeen suomalaiseen terveydenhoitajakoulutukseen psykiatris-yhteiskunnallista opetusta, jota oli sisältynyt Hakolan opintojaksolle.
Pakalén toimi Kellokosken ylihoitajana vuoteen 1955, jolloin hän jäi eläkkeelle. Eläkevuotensa hän eli lapsuudenkaupungissaan Hangossa, mihin hän kutsui vieraakseen monia hoitajia ja entisiä potilaita. Pakalén kuoli Hangossa vuonna 1974.
Euroopan korkeusvertauskehys 2007
Euroopan korkeusvertauskehys 2007 (lyh. EVRF2007, ) on euroopanlaajuinen Euroopan korkeusvertausjärjestelmän (EVRS) realisaatio, joka perustuu Euroopan vaaitusverkon (UELN) tasoitukseen. Paikkatietotekniikassa EVRF2007 on euroopanlaajuinen korkeusjärjestelmä, joka on luotu vuonna 2007.
EVRF2007:n lähtötaso on Normaal Amsterdams Peil (NAP). Sen epookki on Fennoskandian maankohoamisen osalta 2000.0. Siinä käytetään normaalikorkeuksia ja se on nollavuoksijärjestelmässä.
Euroopan korkeusvertausjärjestelmä
Euroopan korkeusvertausjärjestelmä (lyh. EVRS, ) on euroopanlaajuinen korkeusvertausjärjestelmä. EVRS on myös yhteisnimitys kaikille korkeusjärjestelmille, jotka saadaan em. korkeusvertausjärjestelmän realisaatioina.
EVRS on määritelty EUREF:n päätöslauselmassa vuodelta 2007. Järjestelmän lähtötaso on Normaal Amsterdams Peil (NAP). Järjestelmässä käytetään geopotentiaalilukuja ja normaalikorkeuksia. Pysyvän vuoksen järjestelmä on nollavuoksijärjestelmä.
INSPIRE-direktiivi
EVRS korkeusvertausjärjestelmänä ei ole korkeusjärjestelmä ISO 19111:n mielessä; sen sijaan jokainen sen realisaatio määrittelee korkeusjärjestelmän. Euroopan komission asetuksessa INSPIRE-direktiivin toimeenpanosta liite 2 määrittelee ensin koordinaattijärjestelmät ISO 19111:n mukaisesti ja määrää sitten, että pystykomponentissa on käytettävä Euroopan korkeusvertausjärjestelmää sen kattamalla maantieteellisellä alueella. On ilmeistä, että em. muotoilun tarkoituksena on mahdollistaa useiden EVRS-realisaatioiden käyttö INSPIREssa.
Realisaatioita
Suomen N2000 on EVRS:n alueellisena realisaationa korkeusvertauskehys ja korkeusjärjestelmä. Muita merkittäviä realisaatioita on esimerkiksi Euroopan korkeusvertauskehys 2000 (EVRF2000) ja Euroopan korkeusvertauskehys 2007 (EVRF2007).
Jupiterin pieni punainen pilkku
thumb|234x234px|Jupiterin pieni punainen pilkku sijaitsee suuresta punaisesta pilkusta lounaaseen.
Jeannette Rankin
thumb|right|Jeannette Rankin Jeannette Rankin (11. kesäkuuta 1880 Montana – 18. toukokuuta 1973 ) oli yhdysvaltalainen republikaanipoliitikko ja aktivisti. Hän oli ensimmäinen nainen, joka valittiin edustajaksi Yhdysvaltain kongressiin.
Jupiterin pieni punainen pilkku
Jupiterin pieni punainen pilkku eli ”Ovaali BA” on punertavia pilviä sisältävä pyörremyrsky Jupiterissa. Se muistuttaa Jupiterin suurta punaista pilkkua ja sijaitsee siitä etelään päin. Planeetan pilkkujen oletetaan saavan punaisen värinsä silloin, kun tuulet ovat niin voimakkaita, että ne vetävät ilmakehästä kaasuja, jotka vaihtavat väriä auringonvalossa. Pieni punainen pilkku on ollut vahvana näkyvissä vuodesta 2006 ja muuttui punaiseksi joitakin vuosia myöhemmin.
Aiheesta muualla
Atmosphere of Jupiter
Toiminnallinen opinnäyte
Toiminnallinen opinnäytetyö (eng. practice–based thesis) on ammattikorkeakouluissa toteutettu opinnäytetyö, jossa opiskelija osoittaa ammatillista tietoa, taitoa ja sivistystä. Opiskelija tuottaa esimerkiksi esineen, tapahtuman, toiminnan tai tuotteen ja kirjoittaa raportin. Tarvittaessa opiskelija tekee tiedonhankintaa soveltaen tutkimusmenetelmille ominaisia käytäntöjä.
Jeannette Rankin
Rankin valmistui Montanan yliopistosta. Hän muutti vuonna 1908 New Yorkiin sosiaalityöntekijäksi sekä myöhemmin Seattleen, jossa hän opiskeli Washingtonin yliopistossa. Hän oli Yhdysvaltain edustajainhuoneen jäsen vuosina 1917–1919 ja 1941–1943. Hän oli naisten äänioikeuden keskeinen puolestapuhuja.
Rankin oli elinikäinen pasifisti ja ainoa kongressin jäsen, joka äänesti Yhdysvaltain toiseen maailmansotaan osallistumista vastaan vuonna 1941. Hän oli myös yksi viidestäkymmenestä ensimmäiseen maailmansotaan liittymistä vastaan vuonna 1917 äänestäneestä edustajainhuoneen jäsenestä. Myöhemmällä iällä hän oli tunnettu Vietnamin sodan vastustaja.
Rankin ei onnistunut pääsemään Yhdysvaltain senaattiin. Hän johti yli 5 000 naisen Jeannette Rankin -prikaatia, joka marssi vuonna 1968 Yhdysvaltain kongressin rakennukseen protestoidakseen Vietnamin sotaa vastaan. Hän kuoli Carmelissa Kaliforniassa 92-vuotiaana.
Amazonas (departementti)
thumb|Departementti Kolumbian kartalla. Amazonas on yksi Kolumbian 32 departementista. Sen pääkaupunki on Letícia, pinta-ala 109 665 km² ja asukasluku vuonna 2009 oli 71 190 henkeä.
thumb|left|Puerto Nariño Amazonin varrella. Departementti on osa Amazonin sademetsäaluetta. Siellä sijaitsevat Amacayacun ja Cahuinarin kansallispuistot. Departementissa elää monien eri intiaaniheimojen edustajia, osa heistä 25 reservaatissa.
Antti Toivonen
Antti Kalevi Toivonen (s. 25. helmikuuta 1985 Turku) on suomalainen pikajuoksija.
Toivosella on kaksi Suomen mestaruutta 400 metrin juoksussa, ensimmäinen kulta tuli Vaasassa 2004 silloisella ennätysajallaan 47,79 ja toinen Jyväskylässä 2006 ajalla 47,20. Porissa 2005 Toivonen oli viides. Halli-SM-kisoissa 2006 hän oli 400 metrillä hopealla.
Toivosen ennätyksiä ovat 100 metrin 10,92, 200 metrin 21,74 ja 400 metrin 47,14. Juniori-ikäisenä hän rikkoi useita yleisurheilun Suomen ikäkausiennätyksiä, muun muassa 60 metrillä (13-vuotiaiden SE 7,58), 200 metrillä (12-vuotiaiden SE 26,12 ja 13-vuotiaiden SE 24,77), 300 metrillä (13-vuotiaiden SE 38,25 ja 15-vuotiaiden SE 35,69), 400 metrillä (15-vuotiaiden SE 50,98) ja 600 metrillä (13-vuotiaiden SE 1.30,42).
Baijeri-München
Baijeri-München oli herttuakunta, joka oli osa Pyhää saksalais-roomalaista keisarikuntaa vuodesta 1392 vuoteen 1505.
Historia
Baijeri-Landshutin herttuan Tapani II:n kuoltua vuonna 1375, hänen poikansa Tapani III, Fredrik ja Juhana II hallitsivat herttukuntaa yhdessä. Seitsemäntoista vuoden jälkeen he pättivät jakaa perintönsä ja Baijeri-Landshut jaettiin kolmeen osaan. Juhana II sai Baijeri-Münchenin, Tapani II Baijeri-Inglostadtin ja Frederik sen mitä Baijeri-Landshutista jäi jäljelle.
Baijeri-München kasvoi hieman vuonna 1492, kun Baijeri-Straubingin maat jaettiin baijerilaisten herttuoiden kesken. Baijeri-München oli olemassa hieman yli sata vuotta, ennen kuin Albert IV yhdisti Baijerin vuonna 1505 Landshutin perimyssodan jälkeen.
Antioquia
right|thumb|250px|Antioquia korostettuna kartalla Antioquia  on yksi Kolumbian 32 departementista. Sen pääkaupunki on Medellín, pinta-ala 63 612 km² ja asukasluku vuonna 2009 oli 5 988 984 henkeä.
Matriisiekvivalenssi
Lineaarialgebrassa kaksi m×n-matriisia A ja B ovat ekvivalentit jos missä P on jokin n×n kääntyvä matriisi ja Q jokin m×m kääntyvä matriisi.
Antioquia
thumb|left Departementin halki kulkevat Andien keskinen ja läntinen vuorijono. Alue sopii hyvin karjankasvatukseen ja banaanien ja kahvin viljelyyn. Monia muitakin kasveja viljellään Antioquiassa, ja kallioperästä on löydetty kultaa ja bauksiittia. Antioquia onkin vaurasta aluetta.
Los Katíoksen kansallispuisto sijaitsee osittain Antioquiassa, osittain Chocón departementissa.
Tunnelirotta
thumb|220px|Tunnelirottaa lasketaan tunneliin [[Quảng Ngãi (maakunta)|Quang Ngain maakunnassa operaatio Oregonin aikana 24. huhtikuuta 1967.]] Tunnelirotta oli nimitys, jota käytettiin yhdysvaltalaisista sotilaista, joiden tehtävänä Vietnamin sodan aikana oli tutkia vihollisen tunnelirakennelmat.
Yhdysvalta armeija tarvitsi sotilaita, jotka olivat paitsi rohkeita myös niin pienikokoisia, että mahtuivat Củ Chi -tunneleihin, ja joutui siksi luomaan erikoisjoukot, joita pian alettiin nimittää tunnelirotiksi. He olivat pienikokoisia, noin 160 cm, usein alkujaan kotoisin Latinalaisesta Amerikasta. Vakiovarusteena heillä oli pelkästään yksinkertaisia välineitä, kuten veitsi, taskulamppu ja pistooli.
Tunnelirotta fiktiossa
Frederick Forsyth on rakentanut kirjansa Kostaja ja Kobra fiktiivisen entisen tunnelirotan ympärille.
Arauca (departementti)
right|thumb|250px|Arauca korostettuna kartalla Arauca on yksi Kolumbian 32 departementista. Sen pääkaupunki on Arauca, pinta-ala 23 818 km² ja asukasluku vuonna 2009 oli 244 507 henkeä.
Yleisurheilu kesäolympialaisissa 2008 – miesten pituushyppy
Ennätykset
Ennätykset ennen kilpailua olivat seuraavat:
Finaali
NM = Ei tulosta, SB = henkilökohtainen kauden paras tulos
Mevlüt Erdinç
Mevlüt Erdinç (s. 25. helmikuuta 1987) on ranskalaissyntyinen turkkilainen jalkapalloilija. Hyökkääjänä pelaava Erdinç on edustanut yli kymmenen vuoden ajan useita ranskalaisseuroja. Vuodesta 2017 hän on pelannut Turkissa.
Seuraura
Erdinç aloitti jalkapalloilun aluksi Saint-Clauden junioriseurassa Serglodissa, kunnes siirtyi 13-vuotiaana Sochaux'n junioreihin. Viiden vuoden jälkeen 18-vuotias Erdinç nostettiin joukkueen edustukseen kaudella 2005–2006, jolloin hän pelasi yhteensä yhdeksän ottelua ja onnistui maalinteossa kahdesti. Seuraava kausi meni vaisusti Erdinçin jäätyä vaihtopenkin rooliin. Hän oli siirtyä Ligue 2:ssa pelanneeseen Clermont Footiin, mutta päättikin tehdä kauden päätyttyä viiden vuoden jatkosopimuksen Sochaux'n kanssa. Kausi 2007–2008 oli Erdinçin läpimurto, kun hän teki 11 maalia Ranskan pääsarjassa ja oli joukkueensa paras maalintekijä ja Ranskan pääsarjan maalipörssin sijalla 13. Myös seuraavalla kaudella Erdinç teki 11 maalia ja oli joukkueensa paras maalintekijä.
Kesäkuun lopulla 2009 Erdinç allekirjoitti neljän vuoden sopimuksen Paris Saint-Germainin kanssa. Ensimmäisellä kaudellaan Erdinç onnistui maalinteossa 15 kertaa ja oli Ranskan pääsarjan maalitilaston kolmas. Hän jatkoi hyviä esityksiään myös kaudella 2010-2011 ja oli säännöllisesti PSG:n pelaavassa kokoonpanossa. Maalinteko tuotti kuitenkin edelliskautta enemmän vaikeuksia ja kaikkiaan hän osui 54 pelaamassaan ottelussa yhdeksän kertaa tolppien väliin. Suurimmat vaikeudet Erdinç koki europeleissä, joissa hän sai 10 pelaamassan ottelussa aikaan vain yhden maalin. Kesällä 2011 PSG hankki vahvistuksia hyökkäyspäähän ja kilpailu peliajasta kävi entistä kovemmaksi. Syyskaudella 2011 Erdinç pelasi 11 liigaottelussa.
Syyskuussa 2013 Erdinç siirtyi 4-vuotisella sopimuksella Saint-Étiennen organisaatioon.
Maajoukkueura
Erdinç pelasi ensimmäisen maaottelunsa vuonna 2004 Ranskan alle 17-vuotiaiden maajoukkueessa. Hän pelasi vuoden aikana yhteensä kahdeksan ottelua, joissa hän onnistui tekemään kolme maalia.
Vuodesta 2005 lähtien Erdinç on edustanut vanhempiensa kotimaata Turkkia. Hän pelasi aluksi Turkin nuorten maajoukkueissa vuosina 2005–2007 yhteensä 17 ottelua, joissa hän teki kaksi maalia.
Erdinç pelasi ensimmäisen A-maajoukkuepelinsä Turkin paidassa 26. maaliskuuta 2008 Valko-Venäjää vastaan. Ensimmäisen maalinsa hän teki 11. lokakuuta 2008 Bosnia ja Hertsegovinaa vastaan pelatussa MM-karsintaottelussa. Vuoden 2008 EM-kilpailuissa hän pelasi yhdessä alkulohko-ottelussa ensimmäisen puoliajan ja tuli välieräottelussa Saksaa vastaan vaihtopelaajana kentälle 84. minuutilla. Kaikkiaan hän on pelannut 35 maaottelua ja tehnyt niissä kahdeksan maalia vuosina 2008–2016.
Hans Fallada
pienoiskuva|Muistolaatta Hans Falladalle Berliinin [[Niederschönhausenissa.]]
Rudolf Wilhelm Friedrich Ditzen, joka tunnetaan kirjailijanimellään Hans Fallada (21. heinäkuuta 1893 Greifswald – 5. helmikuuta 1947 Berliini) oli yksi 1900-luvun tunnetuimmista saksalaisista kirjailijoista. Fallada valitsi taiteilijanimensä Grimmin veljesten sadussa esiintyneen hevosen mukaan.
Falladan teokset ovat usein otteeltaan yhteiskuntakriittisiä. Hänen tunnetuimpiin teoksiinsa kuuluva Mikä nyt eteen, Pinneberg? filmatisoitiin kaksi vuotta ilmestymisensä jälkeen vuonna 1934, ohjaajana Frank Borzage. Falladan teoksista on suomennettu muun muassa Mikä nyt eteen, Pinneberg?, Kukin kuolee itsekseen ja Elinkautinen.
Eteläinen suuralue
Eteläinen suuralue on yksi Tampereen suuralueista. Eteläiseen suuralueeseen kuuluvat Härmän, Koiviston ja Peltoon suunnittelualueet.
Vergennes
Vergennes voi tarkoittaa seuraavia:
Masfjorden
Masfjorden on kunta Vestlandin läänissä Norjassa. Masfjordenin kunta erotettiin omaksi kunnakseen Lindåsin kunnasta 1. maaliskuuta 1879. Tammikuussa 2013 tehdyn väestönlaskennan mukaan Masfjordenin kunnassa oli 1 696 asukasta.
José Javier Barkero
José Javier Barkero Saludes (s. 27. huhtikuuta 1979 Aretxabaleta, Guipúzcoa, Espanja) on espanjalainen jalkapalloilija. Hän edustaa espanjalaista Real Zaragozaa ja on pelipaikaltaan hyökkäävä keskikenttäpelaaja.
Barkero on vasenjalkainen ja hänet tunnetaan muun muassa kovista kaukolaukauksistaan.
Ura
Vuonna 2006 Barkero siirtyi Espanjan toiseksi korkeimmalla sarjatasolla pelanneeseen Albaceteen. Hän pelasi joukkueessa yhteensä kahden kauden ajan ja oli yksi kiistattomia avainpelaajia.
Kesällä 2011 Barkero teki kaksivuotisen sopimuksen Levanten kanssa.
Atlántico (departementti)
right|thumb|250px|Atlántico korostettuna kartalla Atlántico on yksi Kolumbian 32 departementista. Sen pääkaupunki on Barranquilla, pinta-ala 3 388 km² ja asukasluku vuonna 2009 oli 2 284 840 henkeä.
thumb|left Departementissa on kemian, petrokemian, tekstiili- ja paperiteollisuutta. Se pääkaupunki Barranquilla on Kolumbian Atlantin rannikon tärkein teollisuus- ja satamakaupunki.
Valle del Cauca
right|thumb|250px|Valle del Cauca korostettuna kartalla Valle del Cauca on yksi Kolumbian 32 departementista. Sen pääkaupunki on Cali, pinta-ala 22 140 km² ja asukasluku vuonna 2009 oli 4 337 909 henkeä.
thumb|left Departementti on Kolumbian tärkeintä sokeriruo’on tuotantoaluetta.
Yandex Map editor
Yandex Map editor vuosina toiminut verkkopalvelu, jonka avulla rekisteröityneet käyttäjät pystyivät muokkaamaan Yandex Mapsin karttoja. Yandex avasi Map editor vuonna 2010, jotta vapaaehtoiset käyttäjät voisivat korjata Yandex Mapsin puuttuvia ja vanhentuneita karttoja. Map editor tehdyt muokkaukset vaativat riittävän monen käyttäjän hyväksynnän päästäkseen Yandex Mapsiin kaikkien näkyville.
Vichada (departementti)
right|thumb|250px|Vichada korostettuna kartalla Vichada on yksi Kolumbian 32 departementista. Sen pääkaupunki on Puerto Carreño, pinta-ala 100 242 km² ja asukasluku vuonna 2009 oli 62 013 henkeä.
thumb|left|Orinocojokea. Monet Vichadan asukkaista ovat arawakeja tai guahiboja, joita varten on perustettu reservaatteja. Alueen tärkeimpiä kulkuväyliä ovat joet, kuten Meta, Tomo ja Vichada sivujokineen.
Mika Salminen
Mika Olavi Salminen (s. 1965 Helsinki) on suomalainen virologi. Hän työskentelee Terveyden ja hyvinvoinnin laitoksen (THL) hyvinvointivaikuttajat-osaston johtajana ja tutkimusprofessorina. Syyskuun 2022 alkuun saakka hän työskenteli laitoksen terveysturvallisuusosaston johtajana. Aiemmassa tehtävässään häntä on haastateltu suomalaisissa tiedotusvälineissä tartuntatautien ja terveysturvallisuuden asiantuntijana erityisesti koronaviruspandemiaan liittyen.
Koulutus
Salminen valmistui filosofian maisteriksi mikrobiologian alalta Helsingin yliopistosta vuonna 1990 ja väitteli filosofian tohtoriksi vuonna 1994. Hän on ollut virologian dosentti Helsingin yliopistossa vuodesta 1998. Hänen englanninkielinen artikkeliväitöskirjansa Identification of genetic subtypes of HIV-1 (1994) käsitteli ykköstyypin HI-viruksen (HIV-1) esiintymismuotojen geneettistä tunnistamista. Vuosina 2003–2004 Salminen suoritti johtamisen JET-tutkinnon Haaga-Helia ammattikorkeakoulussa ja vuosina 2003–2005 infektioepidemiologian varttuneen asiantuntijan koulutusohjelman.
Ura
Salmisen asiantuntemus liittyy tartuntatautien seurantaan ja torjuntaan, kansainväliseen terveysturvallisuuteen, infektiouhkiin varautumiseen, mikrobiologiaan ja kansanterveyspolitiikkaan.
Salmisen päätehtävät ovat THL:n terveysturvallisuusosaston johtajuus, THL:n johtoryhmän jäsenyys, puolustusvoimien ja THL:n biouhkien osaamiskeskuksen johtajuus sekä Euroopan tautienehkäisy- ja -valvontakeskuksen (ECDC) tieteellisen neuvoston jäsenyys.
Koripallon maailmanmestaruuskilpailut 1998
Vuoden 1998 koripallon maailmanmestaruuskilpailut järjestettiin Kreikassa, 29. heinäkuuta - 9. elokuuta 1998. Kisat olivat järjestyksessään 13. Turnauksen voitti (Tynkä-)Jugoslavia, joka käsitti tuolloin Serbian ja Montenegron osavaltiot.
Lindås
Vuoden 2020 kuntauudistuksessa Lindås yhdistettiin Melandin ja Radøyn kanssa uudeksi Alverin kunnaksi.
Ahti Simonen
Simonen kirjoitti ylioppilaaksi vuonna 1934, valmistui filosofian kandidaatiksi Helsingin yliopistosta vuonna 1944 ja väitteli tohtoriksi vuonna 1949 aiheenaan Aulangon geologia. Hän aloitti kallioperäkartoitukset 1940-luvun alussa. Hänet nimitettiin vuonna 1946 Geologisen tutkimuslaitoksen kallioperäosaston valtiongeologiksi ja vuonna 1962 osaston johtajaksi. Hän oli myös Helsingin yliopiston geologian dosentti vuosina 1955–1979. Simosen aloitteesta kallioperäosasto aloitti Suomen kallioperän kartoituksen nykyaikaisessa mittakaavassa. Hän julkaisi itse vuonna 1949 ensimmäisen 1:100 000 -mittakaavaan tehdyn Suomen kallioperäkartan. Hänen kautenaan osastolle perustettiin myös mineralogian ja isotooppigeologian laboratoriot. Simonen oli Kansallisen Geologian Komitean puheenjohtaja ja vuodesta 1963 Suomalaisen Tiedeakatemian jäsen.
Quincié-en-Beaujolais
Quincié-en-Beaujolais on kunta Ranskassa Rhônen departementissa Auvergne-Rhône-Alpesin alueella. Se sijaitsee Mont Brouillyn lähettyvillä, ja se kuuluu Beaujolais-viinin tuotantoalueeseen.
Meland
Vuoden 2020 kuntauudistuksessa Meland yhdistettiin Lindåsin ja Radøyn kanssa uudeksi Alverin kunnaksi.
Ortodoksia
Ortodoksia ja ortodoksisuus (, ”oikea” ja ”ylistys” ) tarkoittavat sananmukaisesti käännettynä oikeaa ylistystä, mutta ortodoksia on vakiintunut suomen kielessä tarkoittamaan (Suomen ja Itä-Euroopan) ortodoksisen kirkon uskonkäsitystä. Aikaisemmin muiden kielten vastaavat ilmaukset on suomennettu sanoilla oikeauskoisuus ja puhdasoppisuus, joskus myös oikeaoppisuus.
Sanaa ortodoksia käytetään myös puhuttaessa orientaaliortodoksisesta kirkosta, josta vuonna 451 pidetyn Khalkedonin kirkolliskokouksen myötä tuli Rooman valtakunnan valtionkirkosta erillinen tunnustuskunta.
Harry Reid
Harry Mason Reid (2. joulukuuta 1939 Searchlight, Nevada – 28. joulukuuta 2021) oli yhdysvaltalainen demokraattisen puolueen poliitikko. Reid toimi Yhdysvaltain senaatin enemmistöjohtajana 2007–2015 ja hän edusti Nevadan osavaltiota vuosina 1987–2017. Viimeiset kaksi vuotta Reid toimi senaatin vähemmistöjohtajana 2015–2017. Aikaisemmin Reid toimi edustajana Yhdysvaltain edustajainhuoneessa 1983–1987
Poliittinen ura
Reid oli Nevadan alahuoneen jäsen 1969–1970 ja varakuvernööri vuosina 1970–1974. Hän toimi Nevada Gaming Commissionin puheenjohtajana 1977–1981. Reid toimi Yhdysvaltain edustajainhuoneen jäsenenä 1983–1987: hänet valittiin edustajainhuoneeseen vuoden 1982 ja 1983 vaaleissa. Senaattorina hän toimi 1987–2017: hänet valittiin senaattiin vuosien 1986, 1992, 1998, 2004 ja 2010 vaaleissa. Reid ei ollut enää ehdolla vuoden 2016 vaaleissa.
Reid oli demokraattipuolueen whip vuosina 1999–2005. Hän toimi senaatin vähemmistöjohtajana vuosina 2005–2007, enemmistöjohtajana vuosina 2007–2015 ja uudelleen vähemmistöjohtajana 2015–2017.
Näkemykset ja kannanotot
Reid määritteli itsensä ”pro life”. Hänen mielestään abortteja ei olisi tullut tehdä verovaroin ja niiden olisi pitänyt olla laillisia ainoastaan tapauksissa, joissa odottavan naisen henki on vaarassa tai joissa raskaus alkoi raiskauksesta tai insestistä.
Reid piti avioliittoa miehen ja naisen välisenä liittona, mutta ilmoitti vuonna 2012 kannattavansa samaa sukupuolta olevien avioliittoa.
Maahanmuutto
Alkuvuodesta 1993 Yhdysvalloissa tapahtui kaksi terrori-iskua, joiden tekijöissä oli laittomia maahanmuuttajia: Mir Aimal Kasin tekemä isku CIA:n päämajan luona ja World Trade Centerin pommi-isku 1993. Reid reagoi vaatimalla toimenpiteitä laitonta maahanmuuttoa vastaan. Hän esitti maahanmuuttolakia, joka olisi lopettanut Yhdysvaltojen kansalaisuuden myöntämisen vain maassa syntymisen perusteella (ius soli), kiristänyt turvapaikkapolitiikkaa, lisännyt laittomasti maahantulleiden poistamista maasta, koventanut viisumipetosten ja laittomien maahanpalaajien rangaistuksia ja estänyt maahantulon sellaisilta laillisilta maahanmuuttajilta, jotka eivät olisi voineet todistaa pystyvänsä elättämään itsensä ilman julkista tai yksityistä tukea.
Vuonna 2016 Reid totesi, että Guatemalan, El Salvadorin ja Hondurasin korkea rikollisuus on humanitäärinen kriisi, jonka uhreja ovat etenkin naiset ja lapset. Reid sanoi, että Meksikosta Yhdysvaltoihin tulevat tarvitsevat suojaa väkivallalta, mutta joutuvat taistelemaan oikeudestaan saada sitä. Reid ehdotti lakia, joka olisi antanut haavoittuville tulijoille yleisen oikeuden lakimiesapuun ja velvoittanut liittovaltion valistamaan maahantulijoita heidän oikeuksistaan ja velvollisuuksistaan. Reid totesi, että tulijoiden lähtöalueet eivät olleet turvallisia paikkoja, vaan tulijat pakenivat murhia, ihmissalakuljetusta, huumekauppaa, raiskauksia ja ahdisteluja sekä korruptiota.
Muu julkinen toiminta
Reid näytteli itseään elokuvassa Traffic (2000).
Vuoden 2008 presidentinvaalien yhteydessä Reid kehui presidentiksi noussutta Barack Obamaa erinomaiseksi ja innostavaksi ehdokkaaksi, jonka amerikkalaiset pystyvät hyväksymään, koska hän on vaaleaihoinen afroamerikkalainen eikä puhu ”neekerimurteella, vaikka voisi sellaista helposti käyttää”. Myöhemmin Reid pahoitteli toteamustaan.
Ankkojen kulta
Ankkojen kulta on Ankalliskirjasto-sarjakuvakirjasarjan kahdeksas osa. Se julkaistiin vuonna 2008. Kirjan kaikki tarinat ovat Carl Barksin käsikirjoittamia ja piirtämiä.
Harry Reid
Yksityiselämä
Reid kuoli joulukuussa 2021 kärsittyään neljän vuoden ajan haimasyövästä.
Kaikki hajoaa
Kaikki hajoaa on hardcore punk -yhtye Hero Dishonestin EP-levy. Se julkaistiin 28. maaliskuuta 2014 If Societyn ja Läjä Recordsin yhteiskustanteena.
Albumi julkaistiin Yhdysvalloissa levymerkillä Peterwalkee Records.
Eugene Fama
pienoiskuva|Eugene Fama Eugene Francis Fama (s. 14. syyskuuta 1939 Boston) on yhdysvaltalainen taloustieteilijä ja rahoituksen professori (Robert R. McCormick Distinguished Service Professor of Finance) Chicagon yliopistossa. Hänet tunnetaan tehokkaiden markkinoiden hypoteesin kehittämisestä. Fama on erikoistunut portfolioteorian ja osakemarkkinoiden tutkimukseen. Fama sai Nobelin taloustieteen palkinnon vuonna 2013 yhdessä Robert Shillerin ja Lars Peter Hansenin kanssa.
Ranskan cup (kyokushin)
Ranskan cup on Pariisissa vuosittain Kyokushinin Ranskan mestaruudesta käytävä karateturnaus. Se järjestettiin ensimmäistä kertaa 1978. Historian menestynein ottelija on ollut Djema Belkhodja, joka on 12-kertainen mestari.
Modalen
Modalen on kunta Vestlandin läänissä Norjassa. Modalenin kunta erotettiin Hosangerin kunnasta omaksi kunnakseen 1. tammikuuta 1910. Eksingedalenin keskiosa siirrettiin Modalenista Vaksdalin kuntaan 1. tammikuuta 1964. Tammikuussa 2013 tehdyn väestönlaskennan mukaan Modalenin kunnassa oli 383 asukasta.
Saúl Álvarez
Ammattinyrkkeilyura
Álvarez aloitti ammattinyrkkeilyuran vuonna 2005. Ensimmäisen merkittävän ottelun Álvarez otteli vuonna 2011, jolloin hän voitti Matthew Hattonin yksimielisesti tuomariäänin ottelussa avoimesta WBC-liiton ylemmän keskisarjan mestaruudesta. Vyö oli jäänyt vaille omistajaa Manny Pacquiaon luovuttua siitä. Álvarez puolusti mestaruutta viidesti ennen häviämistään Floyd Mayweather Juniorille vuonna 2013. Seuraavan kerran Álvarez pääsi mestaruusotteluun vuonna 2015, jolloin hän kukisti keskisarjan silloisen WBC-liiton mestarin Miguel Cotton kaikin tuomariäänin kaksitoistaeräisessä ottelussa. Tämän jälkeen Álvarez puolusti mestaruutta kerran. Puolustusottelussa Álvarez tyrmäsi Amir Khanin kuudennessa erässä. Tämän jälkeen Álvarez luopui WBC-liiton mestaruusvyöstä ja otteli silloista WBO-liiton mestari Liam Smithiä vastaan tyrmäten Smithin yhdeksännessä erässä.
Álvarez asetettiin maaliskuussa 2018 ottelukieltoon hänen jäätyään kiinni kahdesti dopingtestissä helmikuussa 2018. Näytteet sisälsivät kiellettyä klenbuterolia.
Ammunta kesäolympialaisissa 1900 – miesten 300 metrin vapaakiväärin joukkuekilpailu
Miesten 300 metrin sotilaskiväärin joukkuekilpailu kesäolympialaisissa 1900 käytiin 3. – 5. elokuuta. Kilpailuun osallistui kuusi viiden ampujan joukkuetta. Jokainen kilpailija ampui 40 laukausta sekä pysty-, polvi- että makuuasennoista. Samoja pisteitä käytettiin myös neljään eri henkilökohtaiseen kilpailuun. Kilpailun maksimipistemäärä oli 6 000 ja sen voitti Sveitsi.
Tulokset
1900. évi nyári olimpiai játékok (sportlövészet - férfi hadipuska, összetett)
Reservijoukkue
Reservijoukkue on urheilujoukkue, joka sisältää pelaajia, jotka ovat seuran jäseniä, mutta eivät pelaa yleensä otteluita edustusjoukkueessa. Reservijoukkueet usein sisältävät vaihtopelaajia edustusjoukkueesta, nuoria pelaajia, jotka tarvitsevat peliaikaa harjoitellakseen taitoja, ja edustusjoukkueen jäseniä, jotka parantuvat jostain vammasta. Joissain maissa reservijoukkueet pelaavat kokonaan erillisissä sarjoissa edustusjoukkueista, mutta jotkut maat sallivat reservi- ja farmijoukkueiden pelata samassa sarjajärjestelmässä kuin edustusjoukkueet, tosin lähes aina eri divisioonissa. Reservijoukkueet erotetaan edustusjoukkueista tarkenteella, kuten II, 2 tai B.
Odda
Odda on kunta ja kaupunki Vestlandin läänissä Norjassa. Oddan kunta erotettiin Ullensvangin kunnasta omaksi kunnakseen 1. heinäkuuta 1913. Røldalin kunta erotettiin Oddasta 1. tammikuuta 1964.
Pilatus SB-2 Pelican
Pilatus SB-2 Pelican oli sveitsiläisen Pilatus Flugzeugwerke AG -lentokonetehtaan lentokone. Ensimmäinen ja ainoa tämän tyypin lentokone lensi vuonna 1944. Sodan loputtua koneelle ei löytynyt markkinoita.
Odda
Media
Paikallislehti Hardanger Folkeblad ilmestyy kahdesti viikossa.
Pilatus SB-2 Pelican
Tyyppi oli rakenteeltaan ylätaso eli siivet sijaitsivat rungon yläosassa. Siinä oli niin sanottu jakoperäsin eli H-kirjainta muistuttava kaksoissivuvakaaja. Laskuteline oli kiinteä. Voimalaite oli Pratt & Whitney Wasp Junior, joka tuotti 336 kilowatin tehon. Koneen suurin nopeus oli 250 km/h.
Ine
pienoiskuva|Inen muistolaatta [[Wellsin katedraalin lattiassa.]] Ine tai Ini (k. noin 728 Rooma) oli Wessexin kuningas 688–726. Anglosaksien kronikan mukaan hän nousi valtaistuimelle Cædwallan luovuttua kruunusta vuonna 688. Ine oli Wessexin vahvimpia hallitsijoita ennen Alfred Suurta, ja hän julkaisi lait, jotka ovat varhaisen Englannin yhteiskuntaolojen merkittävä lähde.
Inen sukutaustasta on lähteissä ristiriitaisia tietoja. Anglosaksien kronikan käsikirjoituskopio A:n mukaan Ine oli Cenredin poika ja polveutui kuningas Ceawlinin oletetusta pojasta Cuthwinesta. William Malmesburylaisen mukaan Ine olisi kuitenkin polveutunut Cynegilsin veljestä Cuthbaldista.
Vuodelle 687 päivätyn sopimuksen mukaan Ine lahjoitti maata Berkshirestä apotti Heanille. Devonin valtaus toteutui luultavasti Inen valtakaudella, ja Exeterin luostari perustettiin vuonna 690. Anglosaksien kronikka kertoo, että Kentin miehet pääsivät sopimukseen Inen kanssa ja antoivat hänelle 30 000 korvaukseksi Cædwallan veljen Mulin surmasta. Samana vuonna Ine saattoi voimaan uudet lait, jotka olivat määräyksiltään huomattavasti tarkempia kuin aiemmat. Säädöksiin kuului muun muassa vuosittainen kirkollisvero kaikille vapaille miehille. Vero määräytyi kunkin maaomaisuuden mukaan ja maksettiin Martinpäivänä, yleensä viljana.
Shelbornen piispanistuin perustettiin vuonna 705, ja ensimmäiseksi piispaksi nimitettiin Malmesburyn luostarin apotti Aldhelm. Hiippakuntaan kuuluivat uudet valloitetut alueet Dorset, Somerset ja Devon. Länsisaksien ensimmäiset synodit pidettiin Aldhelmin kutsusta.
Ine liittoutui vuonna 710 Sussexin kuninkaan Nunnan kanssa Cornwallin brittejä vastaan. Anglosaksien kronikan mukaan Ine tappoi vuonna 721 Cynewulfin. Sussexissa oli ryhdytty valmistelemaan Inen syrjäyttämistä, ja Ine taisteli sussexilaisia vastaan vuonna 722 ja 725, jolloin hän surmasi Ealdberhtin. Beda Venerabiliksen mukaan Ine hallitsi 38 vuotta ja luopui sitten kruunusta ja lähti pyhiinvaellusmatkalle Roomaan. William Malmesburylaisen mukaan Inen vaimo Æthelburh kannusti miestään pyhiinvaellukselle ja seurasi häntä Roomaan vuonna 726.
Painin Euroopan-mestaruuskilpailut 1925
Vuoden 1925 painin Euroopan-mestaruuskilpailut järjestettiin Milanossa, Italiassa joulukuussa. Kisoissa painittiin pelkästään kreikkalais-roomalaisessa painissa kuudessa eri sarjassa.
Varastoallas
Varastoallas on yleensä rakentamalla muodostettu veden säilytysallas sen tulevaa käyttötarvetta varten. Pienet varastoaltaat voidaan rakentaa kaivamalla maahan kuoppa. Toinen tapa on hyödyntää maaston luonnollisia muotoja ja sitten rakentaa yhdelle sivulle pato. Allas voidaan rakentaa myös ympäröimällä tasaisen maan alue sitä kiertävällä maapadolla.
Pienet varastoaltaat
Pieniä varastoaltaita voidaan käyttää pienten vesimäärien säilytyspaikkoina. Maatalouden, teollisuuden ja kaatopaikkojen lietealtaat ovat yleinen esimerkki. Altaassa voidaan säilyttää lietelantaa, jätevesiä, hulevesiä tai raakavesiä, kunnes ne pumpataan eteenpäin jatkokäsiteltäväksi. Varastoaltaassa voidaan säilyttää luonnonvettä, jonka joukossa oleva kiintoaines halutaan laskeutuvan altaan pohjalle ennen sen päästämistä eteenpäin vesitöihin tai sen ottamista jatkokäsittelyyn laitoksiin. Tällaisia altaita kutsutaan selkeytysaltaiksi.
Suuret varastoaltaat
Suuriin varastoaltaisiin kerätään vettä suurta kulutusta varten. Jokeen rakennetun vesivoimalan vedensaanti turvataan patoamalla joen vettä jokilaaksoon suureen patoaltaaseen. Patoaltaan vedenkorkeus vaihtelee sähköntuotannon vaihteluiden mukaan. Kaupunkien vesihuolto tarvitsee paljon vettä, joka kerätään aluksi suuriin altaisiin selkeytymään ennen kuin vesi johdetaan vesilaitokseen talousveden tekemistä varten. Tällainen on Vaasan kaupungin tekojärvi Pilvilampi, joka tehtiin tätä tarkoitusta varten. Uudenkaupungin rannikolla padottiin muutenkin saarien saartama lahti Uudenkaupungin makeavesialtaaksi, josta johdetaan vettä Uuteenkaupungin lisäksi myös Kustaviin, Taivassaloon ja Vehmaalle. Suurina varastoaltaina on käytetty luonnollisia järviä, patoamalla suurennettuja järviä tai patoamalla muodostettuja tekojärviä. Suomen Lapissa on Kemijokiyhtiöllä kaksi Lokan- ja Porttipahdan varastoallasta, jolla yhtiö säätelee Kemijoessa voimalaitoksiensa läpi virtaavaa vettä.
Suurimmat varastoaltaat
Suurimmat varastoaltaat ovat monikäyttöisiä, sillä niiden vettä käytetään yleensä vesivoiman tuotantoon, maanviljelmien kasteluun, asutuskeskuksien vesinhuolton ja tulvavahinkojen torjuntaan. Esimerkiksi Venäjällä sijaitseva vuonna 1941 muodostunut Rybinskin tekojärvi (pinta-ala 4 580 km² ja 25,4 km³) on Saimaan kokoinen järvimäinen säännöstelyallas, jonka padon luona sijaitseva vesivoimalaitos tuottaa sähköenergiaa 1,1 TWh vuodessa. Itä-Venäjällä sijaitsee vuonna 1958 rakennettu Bratskin tekojärvi, jonka pinta-ala on 5 470 km² ja tilavuus 169 km³, ja jonka Bratskin voimalan vuosituotanto on 22,6 TWh. Kiinan suurin vesivarasto on Jangtsejoella vuonna 2008 valmistuneen Kolmen rotkon padon säännöstelyallas (1 084 km² ja 39,3 km³). Sen voimala tuottaa sähköenergiaa vuodessa 84,7 TWh. Maailman suurin varastoallas on Ghanassa sijaitseva Voltajärvi (8 502 km² ja 148 km³). Se muodostui vuonna 1966, kun Voltajoki padottiin Akosombon voimalaa varten.
Kaniška
Kaniška oli alueita Intian niemimaan pohjoisosassa, Afganistanissa ja Keski-Aasiassa hallineen Kušan-valtakunnan ehkä tunnetuin hallitsija, joka eli suurin piirtein ensimmäisellä vuosisadalla ajanlaskun alun jälkeen. Kaniška tunnetaan lähinnä kiinalaisten lähteiden perusteella, joiden mukaan hän piti mahajana-buddhalaisuuden koulukunnan syntyyn johtaneen buddhalaisen kokouksen.
Elämäkerta
Kaniška tunnetaan lähinnä kiinalaisten historiallisten lähteiden perusteella. Hänet mainitaan erityisen usein etenkin buddhalaisuuteen liittyvässä perimätiedossa. Kaniškan valtakautta ei ole voitu ajoitaa tarkasti, mutta tavallisimpien arvioiden mukaan hän hallitsi ajanjaksolla vuosien 78 ja 144 välillä.
Kaniškan kaudella hänen valtakuntansa menestyi myös taloudellisesti. Kauppa etenkin Rooman valtakunnan kanssa kasvoi silkkitietä pitkin, jonka kautta levisi kauppatavaran ohella myös kulttuuria. Esimerkiksi Gandhara-taiteeseen vaikuttivat kreikkalais-roomalaiset taiteet.
Tulehduskipulääkkeet
thumb|[[Aspiriini]] thumb|Tulehduskipulääkkeitä Tulehduskipulääkkeillä tarkoitetaan steroideihin kuulumattomia lääkkeitä, joilla on tulehdusta rauhoittava (anti-inflammatorinen), kipua lievittävä (analgeettinen) ja kuumetta alentava (antipyreettinen) vaikutus.
Tulehduskipulääkkeen englanninkielinen nimitys on ”non-steroidal anti-inflammatory drug” (NSAID), joka on täsmällisempi ilmaisu kuin suomen kielessä käytetty ”tulehduskipulääke”.
Steroideihin kuulumaton (ei-steroidi) lääke tarkoittaa sellaista lääkeainetta, jolla ei ole samankaltaisia rakenteellisia ominaisuuksia kuin steroideilla eli lisämunuaisten tuottamilla hormoneilla (esimerkiksi kortisoni). Steroideihin kuuluvia lääkeaineita ovat muun muassa luonnollisen kortisonin johdannaiset, glukokortikoidit.
Tulehduskipulääkkeillä on voimakasta tulehdusta lievittävää vaikutusta, minkä vuoksi niiden yhtenä käyttökohteena ovat tietyt tulehdussairaudet. Tämän lisäksi ne vaikuttavat elimistöön monella muullakin tavalla. Eri maiden terveysviranomaiset ovat eri mieltä siitä, soveltuvatko tulehduskipulääkkeet virustautien hoitoon. Ranskassa suositellaan, ettei kipua hoidettaisi ibu- tai ketoprofeenilla pääsääntöisesti yli viittä vuorokautta ja kuumetta yli 3 vuorokautta.
Vaikutusmekanismi
Tulehduskipulääkkeiden kipua lievittävä vaikutus johtuu siitä, että ne vähentävät prostaglandiinien tuotantoa perifeerisessä kudoksessa ja keskushermostossa. Perifeerisen kudoksen prostaglandiinit eivät aiheuta itsessään kipua, mutta herkistävät perifeerisiä kipureseptoreita bardykiinien ja histamiinien kaltaisten välittäjäaineiden vaikutuksille.
Kaikki tulehduskipulääkkeet vaikuttavat samalla tavalla estäen kipua, kudoksen tulehdusreaktiota ja kuumetta aiheuttavien välittäjäaineiden eli prostanoidien syntyä kaikkialla elimistössä. Samalla kuitenkin estyy myös hyödyllisten, mahaa ja munuaisia suojaavien välittäjäaineiden tuotanto. Tulehduskipulääkkeet muuttavat myös arakidonihapon aineenvaihduntaa.
Verta ohentavaa pieniannoksista asetyylisalisyylihappoa on käytetty 1980-luvulta asti vähentämään valtimonkovettumatautia sairastavien komplikaatioita. Kyseistä hoitoa ei suositella kuitenkaan terveille, koska riskit ylittävät silloin hyödyt.
Haittavaikutukset
Aspiriini hidastaa myös veren hyytymistä ja lisää verenvuototaipumusta. Monet tulehduskipulääkkeet rasittavat maksaa.
Tulehduskipulääkkeiden käyttö köyhdyttää myös suoliston mikrobilajistoa.
Tulehduskipulääkkeen pitkäaikaiskäyttö saattaa johtaa niin sanottuun särkylääkepäänsärkyyn. Se paranee ainoastaan vieroittautumalla kyseisestä lääkkeestä. Vieroitus saattaa edellyttää jopa sairaalahoitoa.
Aspiriinin on todettu lisäävän koe-eläinten kuolleisuutta influenssavirukseen. Joistain eläintutkimuksista oli saatu vuoteen 2015 mennessä viitteitä siitä, että aspiriini ja ibuprofeeni saattavat heikentää immuunipuolustusjärjestelmän toimintaa, mikä selittäisi aspiriinin kuolleisuutta lisäävän vaikutuksen, mutta ilmiötä ei ollut tutkittu ihmisellä.
Ranskan lääkeviraston vuonna 2019 laatimassa selvityksessä havaittiin, että esimerkiksi angiinan, keuhkokuumeen ja etenkin vesirokon hoitoon käytetyt tulehduskipulääkkeet saattavat lisätä komplikaatioiden riskiä, ellei sairaus ole lääkärin seurannassa. Lisäriski johtuu siitä, että kyseiset lääkkeet vähentävät bakteeritulehduksen hälytysmerkkeinä toimivaa kuumetta ja kipua. Lisäksi saatiin viitteitä siitä, että jo muutaman päivän pituinen tulehduskipulääkekuuri saattaa pahentaa bakteereiden ja etenkin streptokokin aiheuttamia infektiota.
Historiaa
Kultasyanidin havaittiin 1800-luvulla estävän tuberkuloosibasillin kasvua. Myöhemmin huomattiin myös, että kultapitoinen tio-omenahapon natriumsuola sopi reuman hoitoon. 30–40 % potilaista joutui kuitenkin keskeyttämään hoidon sivuvaikutusten takia. Pistoskullan valmistus loppui vuonna 2019.
Heikkotehoiseksi havaitun aspiriinin tilalle keksittiin 1950-luvulla erittäin tehokas Fenyylibutatsoni. Sen käytöstä luovuttiin myöhemmin, koska se saattoi laskea veren valkosolut hengenvaarallisen matalalle.
Suurpäämuurahainen
Suurpäämuurahainen (Harpagoxenus sublaevis) on muurahaisten (Formicidae) heimoon ja pistinmuurahaisten (Myrmicinae) alaheimoon kuuluva pistiäislaji.
Levinneisyys
Suurpäämuurahaiset ovat levinneet Pohjois- ja Keski-Euroopassa laajalti, mutta harvassa, sillä suurpäämuurahaiset tarvitsevat ison reviirin sillä liekomuurahaisia (Leptothorax) ei ole hirveän paljon. Suomessa suurpäämuurahainen on luokiteltu elinvoimaiseksi lajiksi.
Elintavat
Suurpäämuurahaiskuningatar ei pysty perustamaan itse pesää vaan tunkeutuu liekomuurahaisten pesään ja silppuaa saksimaisilla leuoillaan liekomuurahaisten kuningattaren ja työläiset. Pian kuoriutuvat orjat näkevät suurpäämuurahaiskuningattaren omana kuningattarenaan ja palvelevat sitä kunnes muut suurpäämuurahaiset syntyvät. Suurpäämuurahainen on kyvytön huolehtimaan itsestään tai pesästään. Siksi ne tarvitsevat orjia. Suurpäämuurahaiset tekevät orjan ryöstöretkiä, jotka kohdistuvat yleensä liekomuurahaisiin. Ne tappavat orjien kuningattaren, mutta sitä ei syödä.
Wasting Light
Wasting Light on yhdysvaltalaisen rockyhtye Foo Fightersin seitsemäs studioalbumi. Se julkaistiin Suomessa 8. huhtikuuta 2011 ja Yhdysvalloissa 12. huhtikuuta 2011. Se on yhtyeen ensimmäinen albumi neljään vuoteen. Albumin nimi on otettu kappaleesta "Miss the Misery".
Albumi oli iTunesin vuoden albumi 2011.
Tausta
Albumin nauhoitus alkoi 6. syyskuuta 2010 tuottaja Butch Vigin, joka oli aiemmin tuottanut yhtyeen Greatest Hits -albumille kaksi uutta kappaletta, johdolla. Albumi nauhoitettiin Dave Grohlin autotallissa ainoastaan analogisia laitteita käyttäen. Vig sanoi MTV:n haastattelussa, että albumi oli täysin analoginen ennen masteroimista. Koko albumin nauhoituksen ajan yhtyettä dokumentoitiin osaksi dokumenttia Foo Fighters: Back And Forth, joka julkaistaan samoihin aikoihin albumin kanssa. Yhtye myös julkaisi tietoa ja kuvia prosessista tämän twitter-tilillä. Albumin nauhoitus saatiin päätökseen 3. tammikuuta 2011, jolloin yhtye laittoi twitterin kautta viestin, jossa luki "Ladies and gentlemen, we are officially done" (Hyvät naiset ja herrat, olemme virallisesti valmiita). Albumin miksasi Alan Moulder ja sen masteroi Emily Lazar.
1. helmikuuta yhtye ilmoitti verkkosivuillaan albumin virallisen julkaisupäivämäärän olevan 12. huhtikuuta 2011. Albumin ensimmäinen single "Rope" julkaistiin ladattavaksi 23. helmikuuta ja virallisesti 1. maaliskuuta 2011. 12. helmikuuta kappaleen "White Limo" musiikkivideo julkaistiin.
Albumi levisi internetiin 1. huhtikuuta 2011 ja myös Foo Fighters päätti julkaista albuminsa verkkosivuillaan esikuunteluun.
Kokoonpano
Vieralijat:
Työtulo
Työtulo on YEL- ja MYEL-vakuutusmaksujen perustana käytetty oma arvio yrittäjän tuloista. Työtulon on lain mukaan vastattava sellaista palkkaa, joka olisi maksettava, jos yrittäjän työn tekisi joku toinen yhtä ammattitaitoinen henkilö yrittäjän sijasta tai joka keskimäärin vastaa kyseisestä työstä maksettua korvausta.
Yhdyskunta
Yhdyskunta voi tarkoittaa seuraavia:
Punarintanakkeli
Punarintanakkeli (Sitta krueperi) on nakkelien sukuun kuuluva varpuslintu.
Koko ja ulkonäkö
Linnun pituus on 12,5 cm, siipien kärkiväli 21–23 cm ja paino 10–14 g. Punarintanakkeli on pienempi kuin pähkinänakkeli, jota se paljon muistuttaa. Eroina ovat muun muassa punarintanakkelin musta päälaki, punertava rintavyö, selkeä valkoinen silmäkulmajuova, joka jatkuu otsan poikki, ja pitempi nokka. Sukupuolet ovat lähes samannäköisiä, joskin naaran värit ovat hieman himmeämmät ja sen päälaella on mustaa vähemmän. Nuori lintu on kauttaaltaan vanhaa himmeämpi.